
Ministru kabineta noteikumi Nr. 691
Rīgā 2025. gada 25. novembrī (prot. Nr. 49 13. §)
Grozījumi Ministru kabineta 2024. gada 12. marta noteikumos Nr. 173 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" pirmās un piektās kārtas īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2024. gada 12. marta noteikumos Nr. 173 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" pirmās un piektās kārtas īstenošanas noteikumi" (Latvijas Vēstnesis, 2024, 52. nr.; 2025, 30., 60. nr.) šādus grozījumus:
· 1. Izteikt 7.1. apakšpunktu šādā redakcijā:
· "7.1. pasākuma pirmās kārtas otrā un trešā uzsaukuma ietvaros – par atlikušo šo noteikumu 8.1. apakšpunktā minēto kopējo attiecināmo finansējumu;".
· 2. Izteikt 8. punktu šādā redakcijā:
· "8. Pasākumam plānotais un pieejamais kopējais attiecināmais finansējums ir 46 769 934 euro, tai skaitā Eiropas Sociālā fonda Plus finansējums – 39 754 443 euro un nacionālais līdzfinansējums – 7 015 491 euro, ko veido pašvaldību budžeta un privātais finansējums, tai skaitā:
· 8.1. pasākuma pirmajai kārtai plānotais un pieejamais kopējais attiecināmais finansējums ir 39 596 682 euro, tai skaitā Eiropas Sociālā fonda Plus finansējums – 33 657 179 euro un nacionālais līdzfinansējums – 5 939 503 euro, ko veido pašvaldību budžeta un privātais finansējums. Pašvaldību budžetu kā līdzfinansējuma avotu projektā plāno šo noteikumu 16.1. un 16.2.1. apakšpunktā minētie projektu iesniedzēji, bet privāto finansējumu – šo noteikumu 16.2.2. apakšpunktā minētie projektu iesniedzēji;
· 8.2. pasākuma piektajai kārtai plānotais un pieejamais kopējais attiecināmais finansējums ir 7 173 252 euro, tai skaitā Eiropas Sociālā fonda Plus finansējums – 6 097 264 euro un pašvaldības budžeta līdzfinansējums – 1 075 988 euro."
· 3. Izteikt 16.2. apakšpunktu šādā redakcijā:
· "16.2. pirmās kārtas otrā un trešā uzsaukuma ietvaros ir:
· 16.2.1. pašvaldības vai to izveidoti sociālo pakalpojumu sniedzēji;
· 16.2.2. citi sociālo pakalpojumu sniedzēji;".
· 4. Papildināt ar 16.3 punktu šādā redakcijā:
· "16.3 Pasākuma pirmās kārtas trešajā uzsaukumā projekta iesniegumus var iesniegt par sabiedrībā balstītu sociālo pakalpojumu attīstību to pašvaldību administratīvajās teritorijās, kurās nav izveidoti  šo noteikumu 32. punktā minētie sociālie pakalpojumi."
· 5. Izteikt 23.2. apakšpunktu šādā redakcijā:
· "23.2. aprūpes pakalpojumu mājās (grupu māja (dzīvoklis)) sniegšanas izmaksas – 10,66 euro stundā vai 1705 euro mēnesī par personai individuāli sniegtu atbalstu, bet nepārsniedzot 40 918 euro 24 mēnešu periodā vienai šo noteikumu 3. punktā minētajai mērķa grupas personai."
· 6. Papildināt ar 23.1 punktu šādā redakcijā:
· "23.1 Ja projekta ietvaros šo noteikumu 32. punktā minētos sabiedrībā balstītos sociālos pakalpojumus sniedz īsāku laikposmu nekā šo noteikumu 42. punktā noteiktos 24 mēnešus, projektā proporcionāli samazina šo noteikumu 23.1. un 23.2. apakšpunktā  minētās maksimālās izmaksas vienai šo noteikumu 3. punktā  minētajai mērķa grupas personai."
· 7. Izteikt 28. punktu šādā redakcijā:
· "28. Finansējuma saņēmējs var pretendēt uz atbalstu pasākuma pirmajā un piektajā kārtā, ja nekustamais īpašums, kurā par projekta īstenošanai piešķirtajiem līdzekļiem tiks veikti ieguldījumi, ir finansējuma saņēmēja īpašumā vai uz kuru finansējuma saņēmējam Valsts vienotajā datorizētajā zemesgrāmatā ir nostiprinātas lietošanas tiesības uz termiņu, kas nav īsāks par pieciem gadiem no dienas, kad veikts projekta noslēguma maksājums finansējuma saņēmējam. Ja projektā šo noteikumu 32.1. apakšpunktā minētā sabiedrībā balstīta sociālā pakalpojuma sniegšanas vieta ir plānota no jauna izveidotā dzīvojamā ēkā, zemei un ēkai ir jābūt finansējuma saņēmēja īpašumā."
· 8. Izteikt 30. punktu šādā redakcijā:
· "30. Ja finansējuma saņēmējs šo noteikumu 18.1.2. apakšpunktā minētās atbalstāmās darbības īstenošanai plāno nekustamā īpašuma iegādi, projekta iesniegumā, balstoties uz saimnieciskuma principu, pamato nekustamā īpašuma iegādes nepieciešamību un saikni ar projekta mērķi. Nekustamā īpašuma iegādes izmaksas plāno šo noteikumu 20.1.2.1. apakšpunktā minēto izmaksu ietvaros. Zemes iegādes izmaksas nevar pārsniegt 10 procentus no šo noteikumu 18.1. apakšpunktā minētās atbalstāmās darbības īstenošanai plānotajām  attiecināmajām izmaksām."
· 9. Izteikt 44. punktu šādā redakcijā:
· "44. Sniedzot šo noteikumu 32.1. apakšpunktā minēto pakalpojumu, finansējuma saņēmējs:  
· 44.1. papildus normatīvajos aktos sociālo pakalpojumu sniedzējiem noteiktajām prasībām nodrošina mērķa grupas personai sociālo aprūpi un, ja nepieciešams, veselības aprūpes speciālistu atbalstu;
· 44.2. projektā paredz vienu no šo noteikumu 23.2. apakšpunktā minētajām vienas vienības izmaksu likmēm – stundas likmi vai mēneša likmi."
· 10. Izteikt 46.5. apakšpunktu šādā redakcijā:
· "46.5. nodrošina komunikācijas un vizuālās identitātes prasības, kas noteiktas regulas Nr. 2021/1060 47. un 50. pantā un normatīvajos aktos par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, tai skaitā savā tīmekļvietnē un sociālajos tīklos ievieto aktuālo informāciju par projekta īstenošanu un aktualizē to, tiklīdz pieejama jaunāka informācija, bet ne retāk kā reizi sešos mēnešos;".
· 11. Svītrot 46.6. apakšpunktu.
· 12. Izteikt 46.11. apakšpunktu šādā redakcijā:
· "46.11. piesaista šo noteikumu 18. punktā minēto atbalstāmo darbību veikšanai nepieciešamo personālu, nodrošinot, ka projekta īstenošanas laikā ir ievēroti interešu konflikta, korupcijas un krāpšanas novēršanas nosacījumi, vismaz paredzot, ka projekta vadībā un īstenošanā iesaistītie darbinieki ir informēti par korupcijas un interešu konflikta novēršanas jautājumiem un krāpšanas pazīmēm, pienākumu ziņot par konstatētajām aizdomām, kā arī ir informēti par ziņotāju aizsardzību atbilstoši Trauksmes celšanas likumam;".

